CELEX: 52007PC0204
Language: sl
Date: 2007-04-24
Title: Predlog sklep Sveta o spremembi Priloge I k Aktu o pristopu Bolgarije in Romunije

Pomembno pravno obvestilo

|

52007PC0204

Predlog sklep Sveta o spremembi Priloge I k Aktu o pristopu Bolgarije in Romunije  /* KOM/2007/0204 končno */  

	[pic] | KOMISIJA EVROPSKIH SKUPNOSTI |Bruselj, 24.4.2007COM(2007) 204 konč.PredlogSKLEP SVETAo spremembi Priloge I k Aktu o pristopu Bolgarije in Romunije(predložila Komisija)OBRAZLOŽITVENI MEMORANDUMČlen 3(3) Akta o pristopu določa, da Bolgarija in Romunija pristopita h konvencijam in protokolom iz Priloge I k Aktu, ki so jih sklenile države članice.Seznam vključuje Konvencijo z dne 19. junija 1980 o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, Konvencijo z dne 10. aprila 1984 o pristopu Helenske republike h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, Prvi protokol z dne 19. decembra 1988 o razlagi Konvencije o uporabi prava v pogodbenih obligacijskih razmerjih s strani Sodišča Evropskih skupnosti, ki je bila dana v podpis v Rimu dne 19. junija 1980, Drugi protokol z dne 19. decembra 1988 o prenosu določenih pristojnosti za razlago Konvencije o uporabi prava v pogodbenih obligacijskih razmerjih na Sodišče Evropskih skupnosti, ki je bila dana v podpis v Rimu dne 19. junija 1980, Konvencijo z dne 18. maja 1992 o pristopu Kraljevine Španije in Portugalske republike h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, Konvencijo z dne 29. novembra 1996 o pristopu Republike Avstrije, Republike Finske in Kraljevine Švedske h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, in k Prvemu in Drugemu protokolu o njeni razlagi s strani Sodišča Evropskih skupnosti.Pred pristopom Bolgarije in Romunije k Evropski uniji so države članice 14. aprila 2005 podpisale Konvencijo o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, in h Prvemu in Drugemu protokolu o njeni razlagi s strani Sodišča Evropskih skupnosti.Zato je primerno, da Bolgarija in Romunija pristopita h Konvenciji z dne 19. junija 1980 o uporabi prava v pogodbenih obligacijskih razmerjih, kakor je bila spremenjena s Konvencijo z dne 14. aprila 2005, in da se zato navedeno konvencijo doda Prilogi I k Aktu o pristopu.PredlogSKLEP SVETAo spremembi Priloge I k Aktu o pristopu Bolgarije in RomunijeSVET EVROPSKE UNIJE JE –ob upoštevanju Pogodbe o Evropski uniji,ob upoštevanju Pogodbe o ustanovitvi Evropske skupnosti,ob upoštevanju Akta o pristopu Bolgarije in Romunije ter zlasti člena 3(6) Akta,ob upoštevanju predloga Komisije[1],ob upoštevanju naslednjega:(1) Člen 3(3) Akta o pristopu iz leta 2005 določa, da Bolgarija in Romunija pristopita h konvencijam in protokolom iz Priloge I k Aktu, ki so jih sklenile države članice.(2) Pred pristopom Bolgarije in Romunije k Evropski uniji so države članice 14. aprila 2005 podpisale Konvencijo o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, in k Prvemu in Drugemu protokolu o njeni razlagi s strani Sodišča Evropskih skupnosti[2].(3) Primerno je zagotoviti pristop Bolgarije in Romunije h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, in k Prvemu in Drugemu protokolu o njeni razlagi s strani Sodišča Evropskih skupnosti, kakor je bila spremenjena s Konvencijo z dne 14. aprila 2005. Navedena konvencija se zato doda Prilogi I k Aktu o pristopu iz leta 2005 –SKLENIL:Člen 1Priloga I k Aktu o pristopu iz leta 2005 se spremeni:V točki 1 se doda naslednja alinea:„ – Konvencija o pristopu Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, republike Poljske, Republike Slovenije in Slovaške republike h Konvenciji o uporabi prava v pogodbenih obligacijskih razmerjih, ki je bila dana v podpis v Rimu dne 19. junija 1980, in k Prvemu in Drugemu protokolu o njeni razlagi s strani Sodišča Evropskih skupnosti (UL C 169, 8.7.2005, str. 1). “Člen 2Ta sklep začne veljati dan po objavi v Uradnem listu Evropske unije .V Bruslju, […]Za SvetPredsednik[…] [1] UL C […], […], str. […].[2] UL C 169, 8.7.2005, str. 1.